«**Who's Who in Economics**» (հայ.՝ Ով ով է տնտեսագիտության մեջ), բրիտանացի տնտեսագետ պատմաբան Մարկ Բլաուգի ուղեցույցը, որի առաջին հրատարակությունը հրապարակվել է 1983 թվականին՝ անգլերենով, իսկ վերջին չորրորդ հրատարակությունը հրապարակվել է 2003 թվականին։

Գրքի մասին տեղեկություն
-----------------------

Սա տնտեսագիտության ոլորտում առաջատար դերակատարում ունեցած մասնագետբների կենսագրություններից կազմված բառարան է, ընդարձակ և հեղինակավոր ուղեցույց աշխարհի ամենահաճախ հիշատակվող տնտեսագետների համար։ Յուրաքանչյուր հոդված գրված է հենց իրենց՝ տնտեսագետների կողմից և իր մեջ ներառում է ճշգրիտ կենսագրական տեղեկատվություն խոշոր հրապարակումների և տնտեսագիտության մեջ խոշոր ներդրումների մասին, որոնք գրվել են հենց տնտեսագետների կողմից, այնպես ինչպես իրենք են տեսնում։

Առաջին հրատարակությունը եղել է 1983 թվականին, որտեղ ներառված էին այդ պահին գրեթե 700 ողջ և 400 մահացած տնտեսագետների մասին կենսագրական և մատենագիտական մանրամասներ։ Հեղինակները որոշել են ցանկում ընդգրկել այն տնտեսագետներին, որոնց աշխատանքները տպագրված են եղել 200 գրախոսվող տնտեսագիտական ամսագրերում և ունեցել են սոցիալական գիտության մեջբերման բարձր ցուցանիշ 1970-1980 թվականներին։ Ցանկի ստեղծողները բնականաբար տեղյակ էին, որ մի շարք արժանավոր և նշանավոր տնտեսագետներ ներառված չեն այս ուղեցույցում։

Երկրորդ հրատարակությունը լույս է տեսել Մարկ Բլաուգի խմբագրությամբ 1986 թվականին, որտեղ ներառվել են 1972-1983 թվականների հոդվածների հեղինակներ՝ 900 ողջ և 400 մահացած տնտեսագետներ։

Երրորդ հրատարակությունը լույս է տեսել 1999 թվականին, որտեղ ներառվել են 1984-1996 թվականների հոդվածների հեղինակներ՝ մոտավորապես 1100 ողջ և 550 մահացած տնտեսագետների կողմից գրված։

Չորրորդ հրատարակությունը տպագրվել է 2001 թվականի դեկտեմբերի 31-ին և իր մեջ ներառում է 743 կենդանի տնտեսագետներ, որոնց աշխատությունները լույս են տեսել 1990-2000 թվականներին և ամենահաճախ հիշատակվածներն էին SSCI-ի հիման վրա՝ կրճատվելով 1168-ով (ցուցակի ընդհանուր թվից 425 տնտեսագետներ չեն մասնակցել այս նախագծին) և համապատասխան հիմնված էին EconLit[en] տվյալների բազայի վրա, որտեղ ներառված են ավելի քան 600 տնտեսական ամսագրեր, մենագրություններ, ատենախոսություններ և տնտեսագիտության վերաբերյալ հաշվետվություններ։

Հետազոտություններ
-----------------

Այս աշխատությունը դարձել է մի շարք գիտական ուսումնասիրությունների աղբյուրներից մեկը, որոնք վերլուծել են տնտեսագետների վերաբերյալ հավաքագրված վիճակագրական տվյալները, մասնավորապես՝ համաշխարհային տնտեսական մտածողության մեջ ամերիկյան գիտական հանրության գերակայությունը, տնտեսական գիտության ոլորտում մրցանակների մակարդակը, տնտեսագետների կրթության մակարդակը։

Ծանոթագրություններ
------------------

1. 1 2  *Edward Elgar Publishing* Who’s Who in Economics, Fourth Edition.
2. 1 2 3 4  *Blaug M. Vane H.R.* Who’s Who in Economics, Fourth Edition. — Edward Elgar Publishing, 2003. — P. vii-x. — ISBN 978-1-84064-992-5
3. ↑  *Frey B.S. Pommerehne W.W.* The American domination among eminent economists. — Scientometrics, vol.14, Nos1-2. — 1988. — P. 97-110.
4. ↑  *Frey B. S. Neckermann S.* Awards in economics towards a new field of inquiry. — Working Paper No. 401. — University of Zurich, 2008.
5. ↑  *Frey B. S.* Economics as a Science of Human Behaviour: Towards a New Social Science Paradigm. — Springer-Science+Business Media, B.V. 2008. — ISBN 978-0-7923-8471-7

Հրատարակություններ
------------------

* *Blaug M. Sturges P.* Who's Who in Economics: a Biographical Dictionary of Major Economists 1700–1981. — Cambridge, Mass.: The MIT Press, 1983. — P. 435. — ISBN 9780710801258
* *Blaug M.* Who's Who in Economics: a Biographical Dictionary of Major Economists 1700–1986, 2nd edition. — Brighton:Harvester Press, 1986. — P. 935. — ISBN 9780262022569
* *Blaug M.* Who’s Who in Economics, Third Edition. — Edward Elgar Publishing, 1999. — P. 1264. — ISBN 978 1 85898 886 3
* *Blaug M. Vane H. R.* Who’s Who in Economics, Fourth Edition. — Edward Elgar Publishing, 2003. — P. 1000. — ISBN 978-1-84064-992-5